‘จีสตีล’หวังเปิดงบ7พ.ค.ทุกอย่างจบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — จีสตีลยัน 7 พ.ค. งบตรวจสอบเสร็จยื่น ก.ล.ต. แบไพ่ทุกอย่างจบ
นายนกุล สกุลโชติกโรจน์ ผู้อำนวยการฝ่ายการเงิน บริษัท จีสตีล (GSTEEL) เปิดเผยว่า งบการเงินบริษัทซึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สั่งให้ตั้งผู้สอบบัญชีตรวจสอบเป็นกรณีพิเศษ จะเสร็จและยื่น ก.ล.ต. ได้ในวันที่ 7 พ.ค.นี้ หลังจากนั้นทุกอย่างจะดีขึ้น
นายนกุล กล่าวว่า ทีมผู้บริหารชุดใหม่มีนโยบายเร่ง การแปลงหนี้เป็นทุน เจรจาตัวแทนผู้ถือหุ้นกู้กำหนดชำระวันที่ 4 ต.ค.นี้
สำหรับโครงการในอนาคตต้องหยุดดำเนินการชั่วคราว เนื่องจากมีข้อจำกัดเรื่องสภาพคล่อง ขณะที่มีอัตราส่วนหนี้สินต่อทุน (D/E) ต่ำ 0.79 เท่า ซึ่งบริษัทจะหาแหล่งเงินกู้เพื่อให้กำลังผลิตมากกว่า 50% ซึ่งเป็นจุดที่คุ้มทุน โดยเดือน เม.ย. มีกำลังผลิต 5 หมื่นตันถือว่าสูงสุดในรอบหลายเดือน รวมทั้งเร่งลดต้นทุนและความเสี่ยงสต๊อก